20/12/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 14 de decembro do 2021 da X. T. da Coruña polo que se somete a IP a solicitude de autorización admtva. previa, de construción e DUP, en concreto, da instalación de distribución eléctrica no concello de Teo (expediente-e.: IN407A 2020/196-1)

Acordo do 14 de decembro do 2021 da Xefatura Territorial da Coruña, polo que se somete a información pública a solicitude de autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Teo (expediente-e.: IN407A 2020/196-1) Expediente-e.: IN407A 2020/196-1 Solicitante: UFD Distribución Electricidad, S. A. Denominación: proxecto cambio seccionamento túnel Vilar-Ponte Espiño, no lugar Vilar de Abaixo e anexo. Concello: Teo.1) Características técnicas:  Treito de liña eléctrica de media tensión aérea PAD809 a 20 kV, cunha lonxitude de 96 metros e coa orixe en apoio existente, tipo HV 630/15, condutor tipo LA-110 mm 2 Al e remate en apoio proxectado tipo C3000/18.  Liña eléctrica de media tensión soterrada (actuación número 1), a 20 kV e cunha lonxitude de 905 m, coa orixe no apoio C3000/18 proxectado, condutor tipo RHZ1-2OL 12/20 kV 1x240 mm 2 Al e remate no centro de transformación proxectado.  Liña eléctrica de media tensión soterrada (actuación número 2), a 20 kV e cunha lonxitude de 1055 m, coa orixe no centro de transformación proxectado, condutor tipo RHZ1-2OL 12/20 kV 1x240 mm 2 Al e remate en apoio existente.  Centro de transformación prefabricado, cunha potencia de 250 kVA e unha relación de transformación de 20.000/400 V.  Desmantelamento do treito da PAD809 que abrangue a derivada ao CT túnel de Vilar de Francos e o CT ponte Espiño.2) Lexislación de aplicación: I. Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). II. Lei 40/2015, do 1 de outubro, do réxime xurídico do sector público (BOE núm.236, do 2 de outubro de 2015). III. Lei 24/2013, do 26 de decembro, do sector eléctrico (BOE núm.310, do 27 de decembro de 2013). IV. Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro de 2000). V. Resolución do 19 de febreiro de 2014, pola que se aproba o procedemento de autorización administrativa de construción, de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). VI. Lei do 16 de decembro de 1954, sobre expropiación forzosa (BOE núm.351, do 17 de decembro de 1954). VII. Decreto do 26 de abril de 1957 polo que se aproba o regulamento da Lei de expropiación forzosa (BOE núm.160, do 20 de xuño de 1957). A relación concreta e individualizada dos bens e dereitos afectados que se considera de necesaria expropiación figura no anexo que se xunta con este acordo. A declaración de utilidade pública, segundo o artigo 56 da Lei 24/2013, do sector eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa. A documentación estará a disposición das persoas interesadas nas dependencias da Sección de Enerxía da Xefatura Territorial da Consellería de Economía, Empresa e Innovación da Coruña (rúa Vicente Ferrer, núm.2-2.º andar, 15071 A Coruña, entre as 9.00 e as 14.00 horas, de luns a venres, con cita previa a través do correo electrónico: seccion. enerxia. coruna@xunta. es, ou tamén nos teléfonos: 981 184 970 e 981 184 938), así coma no concello. Ademais, se poderá consultar no portal web da Consellería de Economía, Empresa e Innovación: https://edicionportais.xunta.es/web/portal-cei-2014/transparencia/informacion-publica/en-tramitacion/instalacions-electricas-distribucion-e-transporte. A Coruña, 14 de decembro do 2021. Isidoro Martínez Arca Xefe territorial da Coruña ANEXO Expediente-e.: IN407A 2020/196-1 Solicitante: UFD Distribución Electricidad, S. A. Denominación: proxecto cambio seccionamento túnel Vilar-Ponte Espiño, no lugar Vilar de Abaixo e anexo. Concello: Teo. Relación de propietarias/os, bens e dereitos afectados Número de predio: 1. Paraxe: Tarela. Cultivo: rústico. Propietaria: Mohammad Reza Jirari Bayle. Afección de solo en pleno dominio:  Apoio núm: 1.  M 2: 22,81.